23/07/2020 | Administración LocalMunicipal
Culleredo
Secretaría Xeral
Creación e reestruturación áreas de goberno

Por resolución de data 13 de xullo de 2020, o sr. Alcalde adoptou o acordo que na súa parte dispositiva di: “RESOLVO: Primeiro.- Reestruturar as áreas municipais de política social, mocidade e promoción do deporte e a de Seguridade cidadá e persoal, que implica a modificación da denominación da primeira e a modificación dos sectores de actividade que comprenden, quedando as mesmas do seguinte xeito: Esta área xestiona as competencias municipais en materia de prestación de servicios asistenciais aos cidadáns, de atención ás situacións de marxinación e exclusión social, medidas de integración social, programas de inserción laboral, políticas de muller, e atención á terceira idade. Correspóndelle a esta área tamén as políticas municipais de igualdade entre homes e mulleres e e contra a violencia de xénero. Nos campos de sanidade intégranse nesta área as políticas municipais de protección da salubridade pública, cemiterios e actividades funerarias. Tamén xestiona as políticas municipais en materia de promoción do deporte, instalacións deportivas, as relacións con clubs, entidades e asociacións deportivas, así como a relación coas federacións deportivas. A esta Área correspóndelle a xestión da seguridade cidadá, control e ordenación do tráfico en vías urbanas, emerxencias, policía local. No eido de persoal correspóndelle a xestión de persoal, os aspectos relativos á organización do Concello e ós métodos de traballo. Segundo.- Crear a área de mocidade, voluntariado e protección civil A este área correspóndelle á xestión da protección civil, e das políticas municipais de ocupación do tempo libre dirixidas á mocidade, a programación de actividades e das infraestructuras e as relacións con entidades xuvenís. Ocúpase tamén este área do voluntariado Terceiro.- Como consecuencia do acordado nos apartados anteriores, as áreas de goberno municipal quedan do seguinte xeito: Á Área de Presidencia correspóndelle a coordinación das diferentes áreas municipais, as relacións institucionais, protocolo, planificación estratéxica, comunicación social (web municipal, redes sociais, radio e periódico municipais). Ocúpase esta área da planificación estratéxica, mobilidade e transporte. Correspóndelle tamén a esta área todas aquelas materias non asignadas expresamente a outra área de goberno. Esta área xestiona as competencias municipais en materia de prestación de servicios asistenciais aos cidadáns, de atención ás situacións de marxinación e exclusión social, medidas de integración social, programas de inserción laboral, políticas de muller, e atención á terceira idade. Correspóndelle a esta área tamén as políticas municipais de igualdade entre homes e mulleres e e contra a violencia de xénero. Nos campos de sanidade intégranse nesta área as políticas municipais de protección da salubridade pública, cemiterios e actividades funerarias. Tamén xestiona as políticas municipais en materia de promoción do deporte, instalacións deportivas, as relacións con clubs, entidades e asociacións deportivas, así como a relación coas federacións deportivas. Esta área comprende a xestión das competencias municipais sobre a ordenación do territorio e o urbanismo, cuestións relativas a plans e instrumentos de ordenación urbanística, xestión urbanística, concesión de licencias urbanísticas e de actividades, disciplina urbanística, expropiacións por razóns de urbanismo, redacción de instrumentos de ordenación urbanística. A esta Área correspóndelle a xestión da seguridade cidadá, control e ordenación do tráfico en vías urbanas, emerxencias, policía local. No eido de persoal correspóndelle a xestión de persoal, os aspectos relativos á organización do Concello e ós métodos de traballo. Este área xestiona as políticas municipais tendentes á dinamización e potenciación da vida económica local, a fixación de obxectivos para a promoción das actividades económicas do Concello, as relacións cos axentes sociais e o fomento de actividades económicas, todo isto a través da cooperación en plans daquelas políticas públicas que incentiven ou propugnen o desenvolvemento de sectores productivos e de actividades económicas para un desenvolvemento axeitado da vida económica do municipio. Esta área xestiona os plans de formación con organismos públicos, e os programas de cooperación así como a xestión das escolas obradorios. Correspóndelle tamén a esta área a xestión de políticas municipais en materia de comercio, e as relacións coas asociacións de empresarios e comerciantes. No eido da dinamización local, correspóndelle a esta área a xestión de políticas municipais en materia de promoción dos valores turísticos do Concello, mercados, feiras, eventos e festas. No eido da cultura, este área xestiona as políticas municipais de promoción da cultura e equipamentos culturais, museos e exposicións de acordo coas competencias que teña atribuídas o Concello. A este área correspóndelle a preparación dos orzamentos, o seguimento e control dos orzamentos, política fiscal, preparación de ordenanzas fiscais e prezos públicos, seguimento e control de investimentos, autorización, disposición de gastos, recoñecemento de obrigas e ordenación de pagamentos, así como da aprobación das liquidacións de ingresos. Correspóndelle tamén o impulso e difusión do uso das tecnoloxías da información e a Adminsitración electrónica, a promoción e implementación das TIC de xeito transversal, o control de ferramentas tecnolóxicas hardware e software a coordinación do funcionamento da Administración municipal, a axilización da tramitación de procedementos. Correspóndelle tamén a xestión patrimonial do Concello, inventario de bens, dereitos e obrigas, administración e defensa do patrimonio municipal. No eido da contratación esta área asume a xestión dos procedementos de contratación do Concello No eido dos servizos xestiona os servicios básicos municipais, ciclo da auga, recollida de residuos, limpeza de vías públicas, alumeado público. Inclúese o mantemento de vías públicas e infraestructuras urbanas (mobiliario urbano, redes de servicios.), a inspección e control de servicios públicos que se prestan a través de terceiros, o mantemento e conservación de parques, xardíns e zonas verdes, así como o mantemento de edificios e instalacións municipais, a xestión da utilización da vía pública, as autorizacións relativas á posesión de animais potencialmente perigosos. No eido do medio ambiente correspóndelle a xestión das políticas municipais de medio ambiente. Asemade correspóndelle a planificación das obras municipais, a preparación dos plans de obras e a aprobación de proxectos de obras de nova planta. A este área correspoóndelle a xestión das políticas municipais de participación cidadá, o impulso e coordinación do asociacionismo municipal, rexistro de asociacións, coordinación dos consellos sectoriais, coordinación da atención ao cidadá, persoal e telefónica, seguimento das queixas e suxestións dos cidadás tanto as presentadas no Concello como as formuladas ante/polo Vaedor do Pobo e, a participación dos cidadás no uso das tecnoloxías da información e das comunicacións, e a análise do estado das parroquias a través do cidadá, así como a posta en valor do medio rural. No ámbito da educación este área se ocupa da vixiancia do cumprimento da escolaridade obrigatoria e da cooperación coas Administracións educativas na obtención dos terreos necesarios para a construcción de novos centros docentes, a conservación, mantemento e vixiancia dos edificios de titularidade municipal destinados a centros públicos de educación infantil, de educación primaria ou de educación especial, e a utilziación dos equipamentos educativos de competencia municipal e a programación. A este área correspóndelle á xestión da protección civil, e das políticas municipais de ocupación do tempo libre, a programación de actividades e das infraestructuras e as relacións con entidades xuvenís. Ocúpase tamén este área do voluntariado Cuarto.- Corresponderá á Alcaldía, a través da Área de Presidencia, a coordinación do funcionamento das áreas municipais, así como a resolución das cuestións que xurdan en torno á adscrición a unha área determinada dunha concreta materia. Quinto.- Notificar esta resolución aos Tenentes de Alcalde e dar conta da mesma ao Pleno da Corporacion. “ O que se publica para xeral coñecemento. Culleredo, 15 de xullo de 2020 O Alcalde-Presidente José Ramón Rioboo Castro